155. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΑΝΑΠΛ. ΥΠ. ΟΙΚΟΝΟΜΙΚΩΝ Αριθ.111624/4076 της 20 Νοεμ./5Δεκ.1985(ΦΕΚ Β΄730) Ρύθμιση θεμάτων που έχουν ανακύψει από την εφαρμογή του Νόμ.1505/1984. Κυρώθηκε και έχει ισχύ Νόμου από το εδάφ. α΄ της παρ. 2 άρθρ. 12Νόμ. 1643/1986, (ΦΕΚ Α΄ 126) (κατωτ. αριθμ.161). Έχοντας υπόψη: 1.Τη διάταξη της παρ.3 του άρθρ.27 του Νόμ.1505/84. 2.Την ανάγκη επιλύσεως λεπτομερειών οι οποίες προέκυψαν από την εφαρμογή του Νόμ.1505/84, αποφασίζουμε: 1.Οι υπάλληλοι που κατέχουν δύο θέσεις, στις οποίες έχουν εφαρμογή οι διατάξεις του Νόμ.1505/84, θα καταταγούν στα μισθολογικά κλιμάκια, σύμφωνα με τις διατάξεις του άρθρ.24 του νόμου αυτού, μόνο στην κύρια θέση τους, ενώ από τη δεύτερη θέση τους θα εξακολουθούν να λαμβάνουν τις αποδοχές που έπαιρναν πριν από την εφαρμογή του Νόμ.1505/84. Για την κατάταξή τους αυτή θα ληφθούν υπόψη το διορθωτικό ποσό και το σύνολο της ΑΤΑ της 30.4.84 που έπαιρναν οι ανωτέρω από τη θέση τους αυτή (κύρια). Για υπαλλήλους οι οποίοι εκτός από τις αποδοχές της θέσης τους παίρνουν και σύνταξη για την κατάταξή τους στη θέση που υπηρετούν θα ληφθεί υπόψη το διορθωτικό ποσό που παίρνουν από τη θέση στην οποία γίνεται η κατάταξη, καθώς και το ποσό της ΑΤΑ της 30.4.84 που αντιστοιχεί στις αποδοχές της θέσης αυτής. Το ποσό της ΑΤΑ που απομένει μετά την αφαίρεση του ποσού που θα χρησιμοποιηθεί για την κατάταξη, αποτελεί την ΑΤΑ της 30.4.84 της σύνταξης και θα ληφθεί υπόψη για το νέο υπολογισμό της από 1.5.84 και μετά, κατά τα οριζόμενα στις διατάξεις του άρθρ.25 του Νόμ.1505/84 και άρθρ.5 του Νόμ.1284/82. Ειδικά για τους ιερείς-εκπαιδευτικούς, η κατάταξή τους σε μισθολογικά κλιμάκια θα γίνει στη θέση του εκπαιδευτικού από την οποία έπαιρναν την ΑΤΑ μέχρι 30.4.84, για δε την κατάταξή τους στη θέση αυτή, δεν θα ληφθεί υπόψη η υπηρεσία τους ως ιερέων που δεν συμπίπτει με υπηρεσία εκπαιδευτικού, ενώ θα ληφθούν υπόψη οι τυχόν προϋπηρεσίες τους από τις αναφερόμενες στο άρθρ.16 του Νόμ.1505/84, για τις οποίες δεν έχουν τύχει μισθολογικών παροχών από τη θέση του ιερέα. Από τη θέση του ιερέα θα εξακολουθήσουν να λαμβάνουν τις αποδοχές που ελάμβανον προ του Νόμ.1505/84. Για την κατάταξη των εφημέριων-υπαλλήλων και τις αποδοχές τους, βλ. και άρθρ.11 Νόμ.1810/5-5 Οκτ.1988 (ΦΕΚ Α΄ 223), κατωτ.αριθ.166. 2.Κατά την κατάταξη των υπαλλήλων που έχουν υπηρεσία σε παραμεθόριες περιοχές (Νόμ.287/76) δεν θα ληφθεί υπόψη το αυξημένο χρονοεπίδομα που παίρνουν λόγω της υπηρεσίας τους  αυτής, ούτε Αποδοχές Δημοσίων Υπαλλήλων 2.Ζ.α.155 κατά τον προσδιορισμό των καταβαλλόμενων αποδοχών, ούτε κατά την εξεύρεση των αποδοχών κατάταξης. Και για την κατηγορία αυτή των υπαλλήλων η κατάταξη σε μισθολογικά κλιμάκια θα γίνει σύμφωνα με το άρθρ.24 του Νόμ.1505/84, είτε δηλαδή με τα χρόνια υπηρεσίας, είτε με τις αποδοχές και σε κάθε περίπτωση με το ποσοστό χρονοεπιδόματος, τόσο για τις καταβαλλόμενες αποδοχές όσο και για τις αποδοχές κατάταξης, που αντιστοιχεί στα πραγματικά χρόνια υπηρεσίας τους. Μετά την κατά τ' ανωτέρω κατάταξη θα τους δοθεί με τις νέες αποδοχές και το αυξημένο χρονοεπίδομα που δικαιούνται λόγω της υπηρεσίας τους σε παραμεθόριες περιοχές. Σε περίπτωση που οι νέες αποδοχές, που προκύπτουν από την κατά τα ανωτέρω κατάταξη των υπαλλήλων, μαζί με το αυξημένο ποσό χρονοεπιδόματος λόγω της υπηρεσίας τους σε παραμεθόριες περιοχές του ανωτέρω νόμου, είναι μικρότερες από εκείνες που πράγματι έπαιρναν μαζί με το πλασματικό ποσοστό του χρονοεπιδόματος στις 3-12-84, τότε οι υπάλληλοι αυτοί κατατάσσονται στο αμέσως επόμενο μισθολογικό κλιμάκιο, σε τρόπο ώστε να καλύπτεται η διαφορά αυτή.  3.Η κατάταξη υπαλλήλων που έχουν μεταταγεί από κατώτερο σε ανώτερο Κλάδο, μετά την εφαρμογή του Νόμ.1505/1984, θα γίνει κατ’αρχή στον κατώτερο κλάδο που ανήκαν κατά την εφαρμογή του νόμου αυτού, με βάση τις αποδοχές της προηγούμενης ημέρας της μετάταξής τους. Σε περίπτωση που ορισμένοι από τους υπαλλήλους αυτού έπαιρναν υπερωρίες που σύμφωνα με τις διατάξεις του άρθρ. 24 του Νόμ.1505/84 λαμβάνονται υπόψη για την κατάταξη σε κλιμάκια το ποσό που θα προστεθεί στις αποδοχές κατάταξής τους θα είναι, το μέσο μηνιαίο ποσό που αντιστοιχεί στο χρονικό διάστημα από 3.12.83 μέχρι 2.12.84. Η κατάταξη των υπαλλήλων αυτών στον ανώτερο Κλάδο που μετατάγηκαν, είτε η μετάταξη αυτή έγινε πριν, είτε μετά τις 3.12.84, θα γίνει με βάση το συνολικό χρόνο υπηρεσίας και προϋπηρεσίας τους του άρθρ.16 Νόμ.1505/84. Σε περίπτωση που οι συνολικές αποδοχές του μισθολογικού κλιμακίου των υπαλλήλων που έχουν ήδη καταταγεί στον κατώτερο Κλάδο, είναι ανώτερες, από τις συνολικές αποδοχές του μισθολογικού κλιμακίου του ανώτερου Κλάδου που κατατάσσονται με βάση το συνολικό χρόνο υπηρεσίας τους, τότε οι υπάλληλοι αυτοί θα καταταγούν σε τέτοιο Μ.Κ. του ανώτερου αυτού Κλάδου, ώστε να καλύπτονται οι ανώτερες αυτές αποδοχές τους. 4.Η επιλογή για λήψη του οικογενειακού επιδόματος από τον ένα των συζύγων, γίνεται με αμετάκλητη κοινή δήλωσή τους, η καταβολή όμως του ποσού που δικαιούνται από την επιλογή τους αυτή θα γίνεται σε  χρόνο που επι λέγουν οι σύζυγοι, ο οποίος όμως δεν μπορεί να ανατρέξει πριν από την ημερομηνία υποβολής της κοινής δήλωσής τους. (Αντί για τη σελ.384,9059(α) Σελ.384,9059(β) Τεύχος Ι-12-3 Σελ.81 Για συζύγους που ήταν συνδικαιούχοι του επιδόματος αυτού από 1.1.84, εφόσον έχουν υποβάλει δηλώσεις είτε για καταβολή στον ένα, από τους συζύγους του επιδόματος αυτού, είτε στο μισό, οι δηλώσεις αυτές θεωρούνται αμετάκλητες. Η επιλογή της καταβολής του οικογενειακού επιδόματος στον ένα των συζύγων ή ο επιμερισμός τούτου στους δύο συζύγους που έχει γίνει αναδρομικά από 1.1.84, δεν επηρεάζει, σε καμιά περίπτωση, το ποσό της ΑΤΑ που είχε διαμορφωθεί την 30.4.84, με βάση τις προϊσχύουσες, του Νόμ. 1505/ 84, διατάξεις. 5.Στους περιορισμούς της διάταξης του δεύτερου εδαφίου της παρ.6 του άρθρ.11 του Νόμ.1505/84, όπως η διάταξη αυτή αντικαταστάθηκε με την αριθ.80013/8592/8.8.1985 απόφαση του Υπουργού των Οικονομικών, περιλαμβάνονται και οι δικηγόροι που απασχολούνται στις Υπηρεσίες που αναφέρονται στην παραπάνω απόφαση με σχέση έμμισθης εντολής, με πάγια ή περιοδική αντιμισθία ή με αντιμισθία μόνιμου υπαλλήλου, στους οποίους καταβάλλεται επίδομα οικογενειακών βαρών. 6.Στις περιπτώσεις που το αρμόδιο Υπηρεσιακό Συμβούλιο κρίνει ότι, σύμφωνα με τις διατάξεις του άρθρ. 12 του Νόμ. 1505/84, ο υπάλληλος δεν πληροί τις προϋποθέσεις για λήψη μεταπτυχιακού επιδόματος, τα τυχόν ληφθέντα ποσά που έχει εισπράξει ο υπάλληλος για το επίδομα αυτό επιστρέφονται από τότε που κατά την κρίση του Συμβουλίου δεν συντρέχουν οι προϋποθέσεις χορήγησής του και πάντως όχι πριν από την 1.1.1984. Η ΑΤΑ των αποδοχών των υπαλλήλων αυτών, η οποία είχε διαμορφωθεί κατά την 30.4.1984 με τον συνυπολογισμό και του επιδόματος αυτού, καθώς και το διορθωτικό ποσό, που είχαν χορηγηθεί με τις προϊσχύουσες του Νόμ.1505/84 διατάξεις, δεν μεταβάλλονται. 7.Διαφορά 25% των αμοιβών των υπαλλήλων από συμμετοχή τους σε Συμβούλια, Επιτροπές και ομάδες εργασίας, για το χρονικό διάστημα από 1.1.1984 μέχρι 31.1.1985, δεν καταβάλλεται. 8.Η χορήγηση επόμενου μισθολογικού κλιμακίου, μετά την κατάταξη, γίνεται αναδρομικά από τότε που συμπληρώνεται ο απαιτούμενος χρόνος, σύμφωνα με το άρθρ.5 του Νόμ.1505/84. Η διαδικασία του άρθρ.6 του ίδιου νόμου για περιπτώσεις αναστολής χορήγησης επόμενου μισθολογικού κλιμακίου ισχύει από τη δημοσίευση του Νόμ.1505/1984 (3.12.1984) και εφεξής. 9.Ο υπολογισμός του ποσού της ημερήσιας εκτός έδρας αποζημίωσης, με βάση τις αποδοχές του Νόμ.1505/84 γίνεται από τη δημοσίευση του νόμου αυτού στην Εφημερίδα της Κυβέρνησης (3.12.1984) και για το χρονικό διάστημα από 3.12.1984 μέχρι 30.4.85 καταβάλλεται μόνο το 25% της επί πλέον διαφοράς. Σελ.384,9060(β) Τεύχος Ι-12-3 Σελ.82 10.Οι υπάλληλοι των Ο.Τ.Α που διέπονται από το Α΄ μέρος των διατάξεων του Νόμ.1188/1981, καθώς και οι υπάλληλοι του Κλάδου ΣΕ του Δημοσίου και των Ν.Π.Δ.Δ. που εξελίσσονται μέχρι τον 7ο βαθμό (καταληκτικός του Κλάδου τους), δεν εμπίπτουν στους περιορισμούς των διατάξεων του άρθρ.23 Νόμ.1505/84 με εξαίρεση τους υπαλλήλους των Ο.Τ.Α. που διέπονται από το Β΄ μέρος των διατάξεων του Νόμ.1188/1981. 11.Υπάλληλοι που κατά τη δημοσίευση του Νόμ.1505/84 (3.12.1984) ασκούσαν, κατ’ ανάθεση, καθήκοντα ανώτερα της οργανικής τους θέσης, από την οποία (ανώτερη θέση) δεν έπαιρναν αποζημίωση υπερωριακής εργασίας, επανερχόμενοι στην οργανική τους θέση κατατάσσονται στα Μ.Κ. του Νόμ.1505/1984, με βάση τις αποδοχές της θέσης τους αυτής (οργανικής) και το ποσό της αποζημίωσης υπερωριακής εργασίας που έπαιρναν οι ομοιόβαθμοί τους του ίδιου Κλάδου, στην Υπηρεσία που ανήκουν οργανικά. 12.Στα καταργούμενα με το άρθρ.19 του Νόμ.1505/84 επιδόματα περιλαμβάνεται και η πρόσθετη αμοιβή υπεραπόδοσης των τακτικών υπαλλήλων των Οργανισμών Λιμένων Πειραιά και Θεσσαλονίκης. 13.Ο χρόνος των υπαλλήλων ως αγωνιστών της Εθνικής Αντίστασης, καθώς και σε μονάδες της Μέσης Ανατολής, υπολογίζεται για τη μισθολογική τους εξέλιξη (Μ.Κ. και χρονοεπίδομα), υπό τους όρους και τις προϋποθέσεις της εθελοντικής στρατιωτικής υπηρεσίας του άρθρ.16 του Νόμ.1505/84, από την αναγνώρισή του ως συντάξιμου και πάντως όχι από την 1.1.1984. 14.Μεταπτυχιακοί τίτλοι σπουδών που από τις οικείες οργανικές διατάξεις απαιτούνται ως προσόν διορισμού και ο απαιτούμενος για την απόκτησή τους χρόνο εμπίπτει στις ρυθμίσεις του άρθρ.16 του Νόμ.1505/84 (χορήγηση Μ.Κ. και επιδόματος χρόνου υπηρεσίας), δεν παρέχουν δικαίωμα και για απόληψη επιδόματος μεταπτυχιακών σπουδών, κατ’ εφαρμογή του άρθρ.12 του ίδιου νόμου. 15.Με επιφύλαξη των διατάξεων των παρ.7 και 8 του άρθρ.24 του Νόμ.1505/84, η αποζημίωση υπερωριακής εργασίας των υπαλλήλων του Δημοσίου, των Ν.Π.Δ.Δ. και των Ο.Τ.Α., για το χρονικό διάστημα από 1.1.1984 μέχρι τη δημοσίευση του νόμου αυτού (3.12.1984) υπολογίζεται με το ωρομίσθιο που ίσχυε κατά την 31.12.1983. 16.Η κατάταξη των υπαγομένων στο Νόμ. 1505 / 84 υπαλλήλων στα μισθολογικά κλιμάκια του νόμου αυτού, γίνεται με βάση τα τυπικά προσόντα τα οποία απαιτούνται από τις οικείες οργανικές διατάξεις για το διορισμό ή την ένταξή τους στον Κλάδο τον οποίο ανήκουν κατά την έναρξη ισχύος του Νόμ.1505/84 και όχι με βάση τυχόν αυξημένα τυπικά προσόντα, που είχαν χωρίς να απαιτούνται για τον κατά τα ανωτέρω διορισμό ή ένταξη ή που απόκτησαν μεταγενέστερα. 17.Η απόφαση αυτή, που ισχύει από 1.1.1984 να δημοσιευθεί στην Εφημερίδα της Κυβερνήσεως και να κυρωθεί με νόμο. 2.Ζ.α.155 Αποδοχές Δημοσίων Υπαλλήλων 